จับตา 16 หุ้นเด็ดมีปัจจัยบวกหนุน ลุ้นราคาวิ่งกระฉูด
จับตา 16 หุ้นเด็ดมีแนวโน้มขาขึ้น รับปัจจัยบวกหนุน
14 ธ.ค. 2560

บล.ไอร่า ระบุในบทวิเคราะห์ วันนี้ (14 ธ.ค.) โดยมองดัชนีมีโอกาส Sideway Up ภายใต้ Sentiment บวกจากต่างประเทศ หลังเฟดปรับขึ้นอัตราดอกเบี้ย 0.25% ตามความคาดหมายของตลาด พร้อมปรับเพิ่มเป้าหมาย GDP ในปี 60 และปี 61 – 63 ทำให้คาดสามารถรองรับกับการขึ้นอัตราดอกเบี้ยในปี 61 – 62 อีกปีละ 3 ครั้ง ซึ่งเป็นไปตามการส่งสัญญาณที่ไม่เปลี่ยนแปลงไปจากก่อนหน้านี้
ด้านปัจจัยในประเทศยังมีแรงขายสุทธิของต่างชาตินับตั้งแต่ต้นปีจนถึงปัจจุบัน โดยยอดขายสุทธิสะสม เพิ่มขึ้นเป็น ประมาณ 26,300 ล้านบาท อย่างไรก็ตามคาดยังได้รับการชดเชยจากแรงซื้อสุทธิของสถาบันในประเทศที่มีเข้ามาต่อเนื่อง โดยเฉพาะในช่วงท้ายปี
และยังแนะจับตา
(1) กลุ่มอาหาร ได้รับประโยชน์จากการส่งออกที่เพิ่มขึ้น เช่น BR, CBG เป็นต้น
(2) กลุ่มธนาคาร ได้รับประโยชน์จากการฟื้นตัวของเศรษฐกิจไทย เช่น BBL, KBANK
(3) กลุ่มปิโตรเคมี ได้รับประโยชน์จากผลการดำเนินงานที่ยังคงแข็งแกร่ง เช่น IVL และ PTTGC เป็นต้น
(4) กลุ่มพลังงาน เช่น TOP และ SPRC แนวโน้มผลการดำเนินงานดี  ค่าการกลั่นปรับตัวสูงขึ้น และ PTT ที่ผลการดำเนินงานยังมีความแข็งแกร่งต่อเนื่อง
(5) กลุ่มสื่อและสิ่งพิมพ์ โดยบริษัทที่ได้รับประโยชน์จากค่าโฆษณาที่มีแนวโน้มฟื้นตัวต่อเนื่อง และเรตติ้งที่อยู่ในอันดับต้นๆ เช่น MONO และ WORK
(6) กลุ่มท่องเที่ยว ได้รับประโยชน์จากจำนวนนักท่องเที่ยวที่ยังคงเติบโตต่อเนื่อง เช่น CENTEL, MINT และ SPA
(7) กลุ่มขนส่ง ยังได้รับผลดีจากการท่องเที่ยว เช่น AOT และ PSL จะได้รับผลดีจากค่าระวางเรือที่เพิ่มขึ้น
 
 